สวัสดีค่ะอยากสอบถามค่ะว่า ประจำเดือนมาวันที่ 3-6 ธ.ค.64 ที่ผ่านมาค่ะ ปกติรอบเดือนมา 28-30 ค่ะ เมื่อวันที่ 11 ธ.ค. ได้มี เพศสัมพันธ์โดยใส่ถุงยางตั้งแต่แรก และแฟนหลั่งข้างนอก เช็คดูถุงยาง โดยการที่แฟนจับเช็คถุงดูน้ำอสุจิว่าไม่มีการรั่วไหลออกมาจากถุงยาง อยากสอบถามว่า 1.ใส่ถุงยางจะป้องกันการตั้งครรภ์ได้มากน้อยแค่ไหนคะ โดยปกติเคยกินยาคุมรายเดือนแต่ มันมีผลข้างเคียงชอบอาเจียนวิงเวียนบ่อยๆก็เลยเลิกกินไปแล้วค่ะ 2. มีเพศสัมพันธ์หลังประจำเดือน 9วันไปแล้วนับตั้งแต่วันที่รอบเดือนมา 3 ธ.ค. เสี่ยงต่อการไข่ตกมั้ยค่ะ ตอนนี้ชอบกังวล จิตตกค่ะ..ควรกินยาคุมฉุกเฉินด้วยมั้ยค่ะ
สวัสดีค่ะ หากประจำเดือนมาวันที่ 3-6 ธ.ค. แล้วได้มีเพศสัมพันธ์ในวันที่ 11 ธ.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใส่ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ถุงยางก็จะช่วยป้องกันการตั้งครรภ์ได้ประมาณ 98% ค่ะ และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะยิ่งน้อยลงไปอีก ดังนั้น ก็ไม่จำเป็นต้องทานยาคุมฉุกเฉินไปค่ะ หากทานไป ก็อาจได้รับผลข้างเคียงจากยาคุมฉุกเฉินโดยไม่จำเป็นค่ะ